Baptist Academy, jẹ́ ilé-ẹ̀kọ́ girama kan tí ó wà ní agbègbè Ọbaníkòró ní Ìpínlẹ̀ Èkó. Àwọ́n ajíyìnrere ará ilẹ̀ Amẹ́tíkà kan ni wọ́n wá dá ilé-ẹ̀kọ́ náà sílẹ̀ sí ìlú Èkó ní ọdún 1855. Ilé-ẹ̀kọ́ yí jẹ́ ẹ̀ka ilé-ẹ̀kọ́ Reagan Memorial Baptist Girls' Secondary School, tí ó wà ní agbègbè Yábá ní Ìpínlẹ̀ Èkó. Wọ́n da ilé-ẹ̀kọ́ yí sílẹ̀ lẹ́yìn tí àwọ́n ajíyìn-rere tí wọ́n jẹ́ ọmọ otílẹ̀-èdè Nàìjíríà tí wọ́n ti ṣe àtìpó ní ilẹ̀ Amẹ́ríkà da ilé-ìjọsìn Onítẹ́bọmi sílẹ̀ ní Ìpínlẹ̀ Èkó . Ọba Dòsùmú tí ó jẹ́ Ọba Èkó nígbà náà ni ó fún wọn ní ilẹ̀ tí wọ́n fi kọ́lé ìjọsìn wọn sí. Láìpẹ́, ètò-ẹ̀kọ́ beeẹ̀ ní pẹrẹu, bí iṣẹ́ ìyìn-rere ṣe ń tẹ̀ siwájú náà ni ilé-ẹ̀kọ́ náà ń dàgbà si. Nígbà tí yóò fi di nkan bí ọdún 1888, ilé-ẹ̀kọ́ náà ti ní àwọn ọmọ akẹ́kọ̀ọ́ ilé-ẹ̀kọ́ alákọ̀ọ́bẹ̀rẹ̀ ọmọ ọkùnrin tí ó ti tó ọgbàọ́rùn un kan àti ẹyọ mọ́kàndínlógún, nígbà tí àwọ akèkọ̀ọ́ ọmọ obinrin jẹ́ márùndínlọ́sàánọ́gọ́rùn un, nígbà tí àwọn akẹ́kọ̀ọ́ tí ò wà ní ilé-ẹ̀kọ́ girama jẹ́ mẹ́rìndínlógún lọ́kùnrin àti akẹ́kọ̀ọ́bìnrin mẹ́ta péré.